Общинска избирателна комисия Лом

РЕШЕНИЕ
№ 011
Лом, 11.09.2019

ОТНОСНО: Реда за свикване на заседания и начина на приемане на решения на Общинска избирателна комисия в община Лом, област Монтана при произвеждане на изборите за общински съветници и за кметове на 27 октомври 2019 год. На основание чл.85, чл.86, чл.87, ал.1, т.1 и ал.2 и чл.88 от Изборния кодекс, както и Решение № 848-МИ/28.08.2019 год. на Централна избирателна комисия, Общинска избирателна комисия в община Лом, област Монтана

Р Е Ш И:

1. Общинска избирателна комисия се свиква на заседание от нейния председател или по искане на най-малко една трета от членовете и. При отсъствие на председателя заседанията на Общинска избирателна комисия се свикват от определен от него заместник-председател.
2. Членовете на Общинска избирателна комисия се уведомяват за датата и часа на насрочените заседания по телефон, имейл и чрез съобщение, което се публикува на интернет страницата на Общинска избирателна комисия.
3. Заседанията на Общинска избирателна комисия се ръководят от председателя, а в негово отсъствие от определен от него заместник - председател.
4. Заседанието на Общинска избирателна комисия е редовно, когато на него присъстват повече от половината от членовете и.
5. Общинска избирателна комисия се произнася с решения, които се приемат с мнозинство две трети от присъстващите членове и се подписват от председателя и секретаря. Когато за приемане на решение липсва необходимото мнозинство, се смята, че е налице решение за отхвърляне, което подлежи на обжалване по реда на ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.
6. Решенията на Общинската избирателна комисия може да се оспорват в тридневен срок от обявяването им пред Централната избирателна комисия, която се произнася в тридневен срок с решение. Решението на Общинската избирателна комисия, потвърдено с решение на Централната избирателна комисия, подлежи на обжалване по реда на чл. 98, ал. 2 от Административнопроцесуалния кодекс пред тричленен състав на Административния съд Монтана. В останалите случаи решението на Централната избирателна комисия се обжалва пред Върховния административен съд.
7. При отмяна на решение за отхвърляне Общинска избирателна комисия постановява ново решение, което приема с мнозинство повече от половината от членовете и.
8. Гласуването е явно и поименно. Гласува се „за“ или „против“. Не се допуска гласуване „въздържал се“.
9. За заседанията на Общинска избирателна комисия се съставя протокол, който се подписва от председателя и секретаря и се публикува на интернет страницата на Общинска избирателна комисия.
10. Членовете на комисията подписват протоколи и гласуват решения с особено мнение, когато не са съгласни с решението или с посоченото в протокола, като посочват в какво се изразява особеното мнение.
11. Решенията, удостоверенията и текущата кореспонденция на Общинска избирателна комисия се подписват от председателя и секретаря и се подпечатват с печата им.
12. Когато председателят, съответно секретарят отсъства, решенията, протоколите и удостоверенията на Общинска избирателна комисия се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.
13. На заседанията на Общинска избирателна комисия може да присъстват застъпници, представители на партии, коалиции или инициативни комитети, наблюдатели и представители на средствата за масово осведомяване. Изказаните становища, мнения и възражения се записват в протокола.
14. Общинска избирателна комисия поддържа интернет страница, на адрес: https://oik1224.cik.bg, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на Общинска избирателна комисия се публикуват и всички публични регистри при спазване изискванията за защита на личните данни.
15. Общинска избирателна комисия – Лом обявява решенията си незабавно след приемането им, чрез поставяне на общодостъпно място в сградата на Общински съвет Лом, находяща се на адрес: гр.Лом, ул. „Дунавска”№ 12 и чрез публикуване на интернет страницата си.
16. На екземплярите от решенията, които се обявяват, се отбелязват датата и часът на поставянето им на таблото и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Настоящото решение може да се бъде оспорвано в тридневен срок от обявяването му  пред Централната избирателна комисия.

Председател: ДраганГеоргиев Цветанов

Секретар: Петър Петров

**ПРЕДСЕДАТЕЛ: ……………………………..**

 **(Драган Цветанов)**

**СЕКРЕТАР: …………………………………..**

 **( Петър Петров)**